Više od istog autora Kako bi Hrvatska izgledala da nema globalizacije? Nakon 9 mjeseci trgovinskog rata, i SAD i Kina trpe gubitke Hrvati mrze strani kapital, ali žele stranog poslodavca Je li Maras zaboravio kako se odnosio prema Bakiću dok je bio ministar? Neka prostitucije rade svoj posao Smrtnost od raka u Hrvatskoj i svijetu i zašto sve više ljudi obolijeva Država koju nitko ne priznaje planira postati slobodnotržišni centar Afrike Novinar CNN-a upitao Cortez otkud će namaknuti novac za svoja obećanja. Njen odgovor je urnebesan... Država je dovela do katastrofalnog stanja medijskih sloboda, a novinari žele još više države Dario Hrebak: I HSLS i Hrvatska trebaju redizajn, a bilo bi sjajno kad bi se liberali okupili u jednu opciju Reakcije iz HNS-a, Pametnog i GLAS-a na izjavu Saše Poljanec-Borić da je HSLS jedina liberalna stranka u Hrvatskoj Jesu li skandinavske zemlje socijalistički raj? Evo što kažu Šveđani i Danci Ova klasična liberalka pokrenula je intelektualnu borbu za prava žena Sloboda Jugoslavenima! Hrvatski zakon još uvijek diskriminira istospolne parove Barack Obama nema lijepe riječi za mlade ljevičare i ʼwokeʼ kulturu: ʼOdrastite!ʼ Na današnji dan Vlado Gotovac održao je najbolji politički govor u modernoj hrvatskoj povijesti Živi zid pokazao kako bi oni vodili gospodarstvo Oni bi se j..., ali da im ne uđe Čileansko čudo: Od siromaštva i diktature do najbogatije zemlje Južne Amerike VIDI JOŠ

Novinar Indexa uhićen i kažnjen po zakonu koji je sam podržavao Novinar Indexa, koji je podržavao kažnjavanje Slavonca zbog pjevanja nepodobnog bećarca pred policajkom, kažnjen je zbog vrijeđanja policije i moralnih osjećaja građana.

PIŠE Mario Nakić Gordan Duhaček, novinar Indexa i LGBT portala CroL, uhićen je jutros zbog vrijeđanja policije i osjećaja građana na Twitteru. Naime, lani je napisao "ACAB", što je policijska država shvatila kao vrijeđanje policajaca, a nedavno je na Twitteru objavio i vlastitu satiričnu pjesmicu "Govna Velebita" u kojoj se ismijava zbog fekalija u Jadranu.



Pjesmica je glupa, "ACAB" je dječački idiotizam za ljude s inteligencijom na razini amebe, ali nije posao države da kažnjava glupost. Kad bi to ova država radila dosljedno, bar 70 posto građana bi bilo u zatvoru ili bar plaćalo prekršajne kazne svaki mjesec. Ovo jednostavno nije prihvatljivo u slobodnom društvu. Riječ je o zakonima koji su loše napisani čak i ako imaju dobre namjere.



Već sam pisao o tome i prije jer ovo nije prvi takav slučaj. Naime, zakon koji kažnjava vrijeđanje policije napisan je za slučaj kad policajac obavlja svoju dužnost, a vi ga omalovažavate. Na primjer, ako vas policija zaustavi i zamoli da im pokažete vozačku dozvolu, ne smijete ih poslati u p.m. To je ta svrha.



Ali naša policija koristi taj zakon za kažnjavanje građana koji napišu na društvenim mrežama nešto što se njima ne sviđa. Možete pljuvati vladu koliko hoćete (samo ne pred Plenkovićem). Sjećam se da je Edo Maajka svojevremeno imao pjesmu čiji refren ide "Jebo Vladu, politiku, u Saboru, sve njih redom". Ja sam to tada vrtio u vlastitoj emisiji na radiju i nisam bio uhićen.



Dakle, možete javno pljuvati politiku, Sabor i Vladu, možete kritizirati njih, a ne smijete policiju koja je samo jedan dio državnog aparata. Policija je iznad zakona i Ustava, iznad građana i vlasti. Postoji inače naziv za takvu državu, to je policijska država.



Pisao sam, dakle, o tom problemu već mnogo puta i nije mi jasno zašto građani trpe takvu tiraniju. Ustav kaže da se jamči sloboda izražavanja, a policija privodi i prekršajni sud kažnjava građane zbog - izražavanja. Tko je tu normalan?



U ovoj priči je, međutim, zanimljivo nešto drugo. Taj isti novinar, koji je kažnjen zbog vrijeđanja policije, podupirao je kažnjavanje onog Slavonca koji je pjevao nepodobni bećarac. Moram reći - i to stvarno ne radim da bih se naslađivao jer nema ništa dobroga u kažnjavanju ljudi zbog izražavanja stava ili kritičkog mišljenja - ali moram reći da je u ovom slučaju karma odradila svoje.



Treba biti iskren, nisu svi novinari Indexa poduprijeli kažnjavanje čovjeka zbog lošeg bećarca, ali Duhaček definitivno jest. Tada je napisao za čovjeka koji je kažnjen zbog pjevanja "proste" pjesme pred policajkom sljedeće:



"Nadam se da je ovo suđenje bila i lekcija za bećara Čolakovića. Ako mu i dalje nije jasno u čemu je problem, predlažem mu da se nađemo, pa ću mu onda reći da skine gaće i naguzi mi se."



Da sam đavolji odvjetnik, kao što je to Duhaček bio u tom članku, sada bih mu poručio u njegovom stilu:



Nadam se da je ovo bila i lekcija za novinara Duhačeka. Ako mu i dalje nije jasno u čemu je problem, predlažem mu da se nađemo pa ću mu onda reći da su svi novinari kopilad.



OK, ja nisam takav, ja nisam Gordan Duhaček pa mu neću to poručiti niti želim braniti ovakvo kažnjavanje ljudi od strane policije. Samo podsjećam da sam već stoput objašnjavao kako će se ljevičarima svo to navijanje za državno kažnjavanje nepodobnog mišljenja obiti o glavu jer će se oni naći na meti vlastitih zakona i ideja, svega onoga što su sami tražili.



Oni su nekako uvjereni da je to što oni govore i rade bolje i ljepše od onoga što govore i rade oni čijem kažnjavanju plješću, samo zato što su svjetonazorski neistomišljenici. Ali imam iznenađenje za vas - zakon je slijep na svjetonazor. Ako je loš, jednako će biti loš i prema vama kao i prema njima. A u društvu gdje je većina ipak na drugoj strani, nekako se bojim da ćete češće nadrapati vi, tj. mi, jer ja se u društvenim pitanjima uglavnom slažem s ljevicom. Jedina razlika, ali značajna, jest to što ja shvaćam da nikakva državna represija nije rješenje.



Nadam se da će sada on, ali i drugi ljevičari koji inače podupiru kažnjavanje ljudi zbog izražavanja koja oni smatraju neprimjerenim, nakon ovoga bar malo razmisliti o tome što žele, promiču i podržavaju.



TEME: gordan duhaček index sloboda govora sloboda izražavanja kazna policija VIŠE IZ RUBRIKE: LJUDSKA PRAVA HRVATSKA KOMENTIRAJ NA FACEBOOKU O autoru Mario Nakić je novinar, poduzetnik, web developer i osnivač Liberala. Voli pisanje, logiku, PHP i javu. Klasični liberal bez kompromisa. >>VIŠE Vezano Totalni fijasko medijske kampanje za pooštravanje mjera i represiju Novinari se pitaju zašto Nijemci prosvjeduju. Odgovor je jednostavan... NovaTV u bizarnom prilogu pokušala prikazati inspektore i policiju kao heroje. Prikazali su bijedu policijske države. Blamaža: Indexov novinar ne zna tko plaća porez u Hrvatskoj Lockdown u Europi poslužio policiji da tlači pripadnike manjina i imigrante Javio se čovjek koji je kažnjen s 8.000 kn jer je prevezao gnojivo na njivu: ʼCapakova jučerašnja izjava me izbezumilaʼ VIDI SVE